CELEX: 32020R0205
Language: sl
Date: 2020-02-14 00:00:00
Title: Uredba Komisije (EU) 2020/205 z dne 14. februarja 2020 o spremembi Uredbe (ES) št. 2073/2005 v zvezi s salmonelo v mesu plazilcev (Besedilo velja za EGP)

17.2.2020   
               
               
                  SL
               
               
                  Uradni list Evropske unije
               
               
                  L 43/63
               
            
         UREDBA KOMISIJE (EU) 2020/205
         z dne 14. februarja 2020
         o spremembi Uredbe (ES) št. 2073/2005 v zvezi s salmonelo v mesu plazilcev
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 852/2004 z dne 29. aprila 2004 o higieni živil (1) in zlasti člena 4(4) Uredbe,
         ob upoštevanju naslednjega:
         
                     (1)
                  
                  
                     Uredba Komisije (ES) št. 2073/2005 (2) določa mikrobiološka merila za nekatere mikroorganizme in izvedbena pravila, ki jih morajo upoštevati nosilci živilske dejavnosti v okviru splošnih in posebnih higienskih zahtev iz člena 4 Uredbe (ES) št. 852/2004.
                  
               
                     (2)
                  
                  
                     Uredba (ES) št. 2073/2005 zlasti določa merila varnosti živil, ki opredeljujejo sprejemljivost živila ali serije živil in se uporabljajo za živila, dana v promet. Navedena uredba ne določa meril varnosti živil za meso plazilcev.
                  
               
                     (3)
                  
                  
                     V zbirnem poročilu Evropske unije o trendih in virih zoonoz, njihovih povzročiteljih in izbruhih okužb, ki se prenašajo s hrano, v letu 2016 (European Union summary report on trends and sources of zoonoses, zoonotic agents and food-borne outbreaks in 2016) (3), ki sta ga objavila Evropska agencija za varnost hrane (v nadaljnjem besedilu: Agencija) ter Evropski center za preprečevanje in obvladovanje bolezni (ECDC), je navedeno, da je pri prebivalcih Unije salmoneloza pri ljudeh druga najpogosteje sporočena bolezen, ki se prenaša s hrano, in sicer je na leto sporočenih približno 95 000 primerov te bolezni.
                  
               
                     (4)
                  
                  
                     Agencija je leta 2007 sprejela znanstveno mnenje o tveganjih za javno zdravje, povezanih z uporabo mesa plazilcev za prehrano ljudi (4), v skladu s katerim so plazilci dobro znani rezervoarji za vrsto Salmonella. V znanstvenem mnenju so pregledani načini gojenja in upoštevana je dokumentirana visoka stopnja intestinalne okužbe živih krokodilov, ki se odraža v enako visoki stopnji kontaminacije v njihovem svežem in zamrznjenem mesu. Znanstveno mnenje ugotavlja, da se salmonela šteje za najpomembnejšo bakterijsko nevarnost, ki se lahko pojavi v mesu plazilcev in predstavlja pomembno tveganje za javno zdravje.
                  
               
                     (5)
                  
                  
                     Proizvodnja mesa plazilcev v Uniji je omejena, vendar pa po razpoložljivih podatkih podatkovne zbirke Eurostata za podrobne statistične podatke o mednarodni trgovini z blagom (Comext) (5) uvoz svežega, ohlajenega ali zamrznjenega mesa in užitnih klavničnih odpadkov plazilcev iz tretjih držav v zadnjih desetih letih kaže naraščajoč trend s povečanjem za več kot 50 % uvožene količine v obdobju 2007–2017 ter povprečni letni uvoz v Unijo v višini skoraj 100 ton.
                  
               
                     (6)
                  
                  
                     Ob upoštevanju morebitnega znatnega tveganja za zdravje, ki ga predstavlja morebitna prisotnost salmonele v mesu plazilcev, bi bilo treba v Uredbi (ES) št. 2073/2005 za meso plazilcev določiti merilo varnosti živil. To merilo varnost živil bi moralo od nosilcev živilske dejavnosti zahtevati, da sprejmejo ukrepe na predhodnih stopnjah proizvodnje mesa plazilcev, ki bodo prispevali k zmanjšanju prisotnosti vseh serotipov salmonele, pomembnih za javno zdravje.
                  
               
                     (7)
                  
                  
                     Mednarodni standard EN/ISO 6579‐1 je horizontalna metoda za odkrivanje salmonele v živilih in krmi. Priloga I k Uredbi (ES) št. 2073/2005 določa, da je navedeni standard analitska referenčna metoda za vsa merila varnosti živil v zvezi s salmonelo. Zato bi bilo treba določiti analitsko referenčno metodo, s katero bi se preverila skladnost merila varnosti hrane v zvezi s salmonelo v mesu plazilcev.
                  
               
                     (8)
                  
                  
                     Uredbo (ES) št. 2073/2005 bi bilo zato treba ustrezno spremeniti.
                  
               
                     (9)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Uredba (ES) št. 2073/2005 se spremeni:
            
                        1.
                     
                     
                        v členu 2 se doda naslednja točka (q):
                        
                                    „(q)
                                 
                                 
                                    ‚meso plazilcev‘ pomeni meso plazilcev, kakor je opredeljeno v točki 16 člena 2 Delegirane uredbe Komisije (EU) 2019/625 (*1).
                                 
                              
                           (*1)  Delegirana uredba Komisije (EU) 2019/625 z dne 4. marca 2019 o dopolnitvi Uredbe (EU) 2017/625 Evropskega parlamenta in Sveta v zvezi z zahtevami za vnos pošiljk nekaterih živali in blaga, namenjenih za prehrano ljudi, v Unijo (UL L 131, 17.5.2019, str. 18).“;"
                        
                     
                  
                        2.
                     
                     
                        Priloga I se spremeni v skladu s Prilogo k tej uredbi.
                     
                  
         
            Člen 2
         
         
            Ta uredba začne veljati dvajseti dan po objavi v Uradnem listu Evropske unije.
            Ta uredba je v celoti zavezujoča in se neposredno uporablja v vseh državah članicah.
            V Bruslju, 14. februarja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 139, 30.4.2004, str. 1.
         
            (2)  Uredba Komisije (ES) št. 2073/2005 z dne 15. novembra 2005 o mikrobioloških merilih za živila (UL L 338, 22.12.2005, str. 1).
         
            (3)  EFSA Journal 2017; 15(12):5077.
         
            (4)  EFSA Journal (2007) 578, 1–55.
         
            (5)  Oznaki kombinirane nomenklature 0208 50 00 in 0210 93 00 iz Izvedbene uredbe Komisije (EU) 2017/1925 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 282, 31.10.2017, str. 1).
      
      
         
            PRILOGA
            Priloga I k Uredbi (ES) št. 2073/2005 se spremeni:
            
                        (1)
                     
                     
                        v poglavju 1 se doda naslednja vrstica 1.30:
                        
                                    Kategorija živil
                                 
                                 
                                    Mikroorganizmi/njihovi toksini, metaboliti
                                 
                                 
                                    Načrt vzorčenja
                                 
                                 
                                    Mejne vrednosti
                                 
                                 
                                    Analitska referenčna metoda
                                 
                                 
                                    Faza, v kateri se merilo uporablja
                                 
                              
                                    n
                                 
                                 
                                    c
                                 
                                 
                                    m
                                 
                                 
                                    M
                                 
                              
                                    „1.30 Meso plazilcev
                                 
                                 
                                    
                                       Salmonella
                                    
                                 
                                 
                                    5
                                 
                                 
                                    0
                                 
                                 
                                    neodkrito v 25 g
                                 
                                 
                                    EN ISO 6579‐1
                                 
                                 
                                    Proizvodi, dani v promet med rokom uporabnosti“
                                 
                              
                  
                        (2)
                     
                     
                        v Poglavju 1 se opomba 2 nadomesti z naslednjim:
                        
                                    „(2)
                                 
                                 
                                    Za točke 1.1–1.24, 1.27a in 1.28–1.30 m = M.“